Bruxelles, den 25.1.2005

KOM(2004) 767 endelig

2003/0130 (COD)

.

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets direktiv om ændring af Rådets direktiv 77/541/EØF om indbyrdes tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer

2003/0130 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets direktiv om ændring af Rådets direktiv 77/541/EØF om indbyrdes tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer

1- SAGSFORLØB

Forslag sendt til Europa-Parlamentet og Rådet (KOM(2003)363 endelig – 2003/0130(COD)): | 20.6.2003. |

Udtalelse afgivet af Det Europæiske Økonomiske og Sociale Udvalg: | 10.12.2003 |

Udtalelse afgivet under Europa-Parlamentets førstebehandling: | 17.12.2003 |

Fælles holdning vedtaget: | 24.1.2005. |

2- Formålet med Kommissionens forslag

Direktivforslaget er ét i en række på tre forslag, der har til formål at gøre montering af sikkerhedsseler obligatorisk i alle former for motorkøretøjer. Disse foranstaltninger følger op på vedtagelsen af direktiv 2003/20/EF om ændring af Rådets direktiv 91/671/EØF om obligatorisk anvendelse af sikkerhedsseler.

Dette forslag omhandler specielt krav om montering af godkendte sikkerhedsseler, tilpasset de forskellige køretøjstyper.

3- BEMÆRKNINGER TIL DEN FÆLLES HOLDNING

3.1. Almene bemærkninger til den fælles holdning

Rådets væsentligste ændringsforslag til Kommissionens forslag vedrører sikkerhedsseler til handicappede. Da der findes et bredt udvalg af eksisterende tekniske løsninger har Rådet fundet det hensigtsmæssigt, at disse sikkerhedsseler i en overgangsperiode ikke bliver underkastet alle de for sikkerhedsseler gældende tekniske forskrifter.

Rådet har dog erkendt behovet for at harmonisere de nationale bestemmelser på dette område og har pålagt Kommissionen at undersøge dette spørgsmål.

Kommissionen kan godkende dette ændringsforslag.

3.2. Bemærkninger til Europa-Parlamentets ændringsforslag ved førstebehandlingen

Parlamentet, der mener, at turistbusser bør fritages fra forbuddet mod sidevendte sæder (se sag 2003/0128(COD)) foreslog, at denne type sæder udstyres med topunktsseler. Rådet har ikke godkendt Parlamentets ændringsforslag og bibeholdt Kommissionens forslag uændret.

Kommissionen, der ved afslutningen af førstebehandlingen havde erklæret, at den ikke ville ændre sin holdning, støtter fuldt ud Rådets stillingtagen.

4- KONKLUSION

Kommissionen foreslår, at alle køretøjstyper obligatorisk udstyres med sikkerhedsseler, så faren ved, at passagerne kastes ud af køretøjet, mindskes. For at disse sikkerhedsseler kan tilbyde en så høj grad af beskyttelse som muligt, skal de afprøves med henblik på typegodkendelse og være tilpasset de sædemodeller, der anvendes i de forskellige køretøjstyper.

Rådet har godkendt alle de foranstaltninger, som Kommissionen har foreslået, men har besluttet at gøre bestemmelserne vedrørende sikkerhedsseler til handicappede mere fleksible. Rådet har dog anmodet Kommissionen om at undersøge dette spørgsmål mere indgående.

Rådet har afvist de af Europa-Parlamentet fremsatte ændringsforslag.

Kommissionen støtter derfor fuldt ud Rådets fælles holdning.